Marco Kurz

Marco Kurz (s. 16. toukokuuta 1969) on saksalainen jalkapallovalmentaja ja entinen puolustaja. ==Ura pelaajana== Kurz aloitti ammattilaisuransa VfB Stuttgartissa vuonna 1989. Hän ei kuitenkaan onnistunut murtautumaan seuran pelaavaan kokoonpanoon ja edusti seuraa vain kerran kaudella 1989–1990. Peliajan toivossa Kurz siirtyi 1990 1. FC Nürnbergiin, jossa tekikin läpimurtonsa. Hän edusti seuraa neljä kautta ja pelasi yli 100 ottelua Bundesliigassa. Seura putosi pääsarjasta keväällä 1994 ja Kurz siirtyi Borussia Dortmundiin. Kausi Ruhrin suurseurassa päättyi Saksan-mestaruuteen, mutta Kurz pelasi vain neljä ottelua kauden aikana. Mestaruuskauden jälkeen Kurz jatkoi uraansa Dortmundin paikallisvastustajassa FC Schalkessa. Peliaikaa tuli kohtuullisesti ja keväällä 1997 Kurz juhli Kuninkaansinisissä UEFA-cupin mestaruutta, mutta ei pelannut itse loppuottelussa. Kolmen Schalke-kauden jälkeen Kurz siirtyi TSV 1860 Müncheniin. Hän edusti seuraa Bundesliigassa kuusi vuotta, kunnes siirtyi 2004 SC Pfullendorfiin Regionalliga Südiin, jossa lopetti uransa 36-vuotiaana 2005. ===Meriitit pelaajana=== * Saksan-mestaruus: 1995 * UEFA-cup: 1997 ==Ura valmentajana== Valmennusuransa Kurz aloitti SC Pfullendorfissa 2005. Yhden kauden jälkeen hän palasi TSV 1860 Münchenin organisaatioon alle 23-vuotiaiden joukkueen valmentajaksi. Maaliskuussa 2007 Kurz nousi TSV:n päävalmentajaksi Walter Schachnerin potkujen jälkeen. Hän luotsasi seuran kauden päätteeksi 2. Bundesliigassa kahdeksanneksi ja jatkoi valmentajana. Ensimmäisellä kokonaisella kaudella tuli 11:s sija ja nousu jäi haaveeksi. TSV juuttui keskikastiin myös seuraavalla kaudella ja Kurz sai lopulta potkut helmikuussa 2009. Löwen beurlauben Cheftrainer Marco Kurz Kesäkuussa 2009 Kurz palasi valmennustehtäviin allekirjoitettuuaan kaksivuotisen sopimuksen 1. FC Kaiserslauternin kanssa. Offiziell bestätigt: Marco Kurz neuer FCK-Cheftrainer Kurzin johdolla FCK pysyi kaudella 2009–2010 2. Bundesliigan kärkitaistelussa ja varmisti paluunsa pääsarjatasolle kaksi kierrosta ennen sarjan loppua. Der FCK ist wieder da! Lopulta Kaiserslauternissa juhlittiin myös 2. Bundesliigan mestaruutta ennen FC St. Paulia. Der FCK hat die Felge - Rostock in der Relegation Kaiserslautern palasi Kurzin opeilla komeasti Bundesliigaan sijoittuen kaudella 2010–2011 seitsemänneksi. Kausi 2011–2012 sujui mollivoittoisesti ja Kaiserslauternin jämähdettyä liigajumboksi sai Kurz potkut maaliskuun puolivälissä 2012. Kurz muss gehen - kommt Balakov? Joulukuussa 2012 Kurz palasi Bundesliigaan, kun putoamistaisteluun juuttunut TSG 1899 Hoffenheim teki hänen kanssaan kesään 2014 ulottuvan sopimuksen. Vertrag bis 2014: Kurz einig mit der TSG Kurz ei onnistunut nostamaan Hoffenheimia pois putoamistaistelusta ja huhtikuussa 2013 seurajohto erotti hänet tehtävästä. Markus Gisdol neuer Trainer der TSG - Andreas Müller und Marco Kurz freigestellt Kesäkuussa 2013 Kurz teki sopimuksen 2. Bundesliigassa pelaavan FC Ingolstadtin kanssa. Jetzt ein Schanzer: Marco Kurz Kausi alkoi kuitenkin heikosti ja Ingolstadtin juututtua 2. Bundesliigan jumboksi sai Kurz syyskuun lopussa 2013 potkut. Ingolstadt entlässt Kurz Jouluna 2015 Kurzista tuli 2. Bundesliigassa heikosti esiintyneen Fortuna Düsseldorfin päävalmentaja.MARCO KURZ NEUER CHEFTRAINER Kurzin johdolla Fortuna ei onnistunut nousemaan pois putoamiskamppailusta ja neljän ottelun tappioputken myötä hän sai potkut maaliskuun puolivälissä 2016.Nach 81 Tagen: Kurz fliegt bei der Fortuna Kesällä 2017 Kurz allekirjoitti kaksivuotisen sopimuksen Australian A-Leaguessa pelaavan Adelaide Unitedin kanssa.Football: German Kurz appointed new Adelaide coach Kurzin johdolla Adelaide sijoittui liigassa kaudella 2017/18 viidenneksi ja kaudella 2018/19 neljänneksi. Saksalaisen suurimmaksi saavutukseksi seurassa jäi FFA Cupin voitto 2018. Hän jätti seuran kauden 2018/19 jälkeen sopimuksensa päätyttyä.Adelaide United won't renew coach Kurz's deal Kesäkuussa 2019 Kurz jatkoi A-Leaguessa Melbourne Victoryn päävalmentajana.Confirmed: Marco Kurz to coach Melbourne Victory Pesti päättyi kuitenkin potkuihin jo tammikuussa 2020 seuran heikkojen tulosten myötä.Marco Kurz bei Melbourne Victory entlassen ===Meriitit valmentajana=== * FFA Cup: 2018 * 2. Bundesliiga: 2010 ==Lähteet== Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1969 syntyneet Luokka:Elävät henkilöt